આ જ સમય હતો જ્યારે તેમણે રાજકરણમાં પગ મુકવાનો નિર્ણય લીધો. તેમણે હરીહર ખામ્ભોજીયા, બ્રહ્મકુમાર ભટ્ટ, હરિપ્રસાદ વ્યાસ, પ્રબોધ રાવલ, છબિલદાસ મેહતા અને ઇંદુલાલ યાજ્ઞિક સાથે મળીને પ્રજા સમાજવાદી પાર્ટી જોઈન કરી જોકે પાછળથી આ પાર્ટી સમાપ્ત થઈ ગઈ હતી. પોતાના રમૂજી સ્વભાવ અને મજૂરો માટેની લડતના કારણે ખાડીયામાં અનેક લોકો અશોક ભટ્ટને ઓળખતા થયા આ દરમિયાન જ ભારતીય જન સંઘના નાથાલાલ જઘઢા અને ગજેન્દ્ર ગઢકરના સંપર્કમાં આવ્યા. આ લોકોએ અશોકભાઈને 1972માં ખાડિયા ખાતેથી મ્યુનિસિપલ પેટા ચૂંટણી લડવા કહ્યું અને તેઓ જીત્યા પણ ખરા. બસ ત્યારથી અશોક ભટ્ટે ક્યારેય પાછળ વળીને જોયું નથી તેમનું વિજય સરઘસ સતત આગળને આગળ વધતું રહ્યું છે.